recursal/Fanatic-Fandom huggingface dataset:
Tui

**Tui**, a **Hold Szelleme**, egy ősi szellem, aki az Északi Víz Törzs fővárosában lévő szellemoázisban él társával, La-val, az Óceán Szellemével. Tui az első vízidomár a világ történetében, tőle tanulta meg az emberiség is ezt a művészetet.

Több ezer évvel a százéves háború kitörése előtt Tui és La úgy döntött, hogy átköltöznek a szellemvilágból a halandók világába, hogy áldásukban részesítsék az emberiséget. Megjelentek hát az anyagi világban, lakóhelyül az Északi Víz Törzs fővárosát választották, mivel ők egyrészt erős és eleven kapcsolatban álltak a szellemekkel, másrészt kellő katonai erővel is rendelkeztek ahhoz, hogy megvédjék magukat és ezáltal a két szellemet is. A fővárosban egy gyönyörű, zöldellő oázist alakított ki magának a két szellem, ennek tavacskájában kezdtek el élni két koi hal formájában.

A százéves háború folyamán Zhao tengernagy támadást indított az Északi Víz Törzs ellen. Évekkel korábban, még fiatal tisztként talált egy leírást a két szellemről, amely arról is írt, hogy az anyagi világban is megtalálhatók halandó formában. Zhao a hadjárat során azt tervezte, hogy megöli Tuit, ezáltal a vízidomárok képtelenek lesznek az idomításra és könnyen legyőzhetővé válnak. Iroh, aki tanácsadóként kísérte Zhaót, le akarta erről beszélni, de a tengernagy eltökélte, hogy véghezviszi tervét, mivel hírnévre vágyott.

A főváros ostroma során Zhao és néhány katonája bejutott az oázis területére, ahol az Avatar Csapat és Iroh útjukat állta. Zhao kifogta Tuit a tóból, a Hold ettől rögtön elsötétült, "véres" lett. Iroh megfenyegette a tengernagyot, hogy ha bántani merészeli a Hold Szellemét, azt tízszeresen fogja visszaadni neki és felszólította arra, hogy engedje el a szellemet. Zhao színleg engedelmeskedett, de aztán, miután visszatette a vízbe Tuit, megölte őt. Ennek hatására a vízidomítás lehetetlenné vált. Iroh harcba bocsátkozott a katonákkal, Zhao pedig a zűrzavart kihasználva elsomfordált.

Aang ezután összeolvadt La-val, az Óceán Szellemével és elsöpörte a Tűzhadsereg egységeit. Miután ismét különvált Aangtól, La bosszúból elragadta Zhaót, amiért megölte Tuit, és örökre az Elveszett Lelkek Homályába taszította őt.

Mindenki elvesztette a reményt Tui halálával, de Iroh felfigyelt Yue hercegnőre, akiről megjegyezte, hogy őt egyszer már megérintette a Hold Szelleme. Yue elmesélte, hogy csecsemőkorában, rögtön a születése után közel állt a halálhoz, a szülei pedig a két szellemhez imádkoztak. Tui meghallgatta az imáikat, és erőt adott Yue-nak, aki így életben maradhatott. Yue úgy érezte, most neki is segítenie kell a Hold Szellemén, és visszaadta neki az életét. Yue hátrahagyta a fizikai testét és szellemmé vált, a Hold Szellemének társa lett.
Fehér Lótusz

A **Fehér Lótusz** egy régebben titkosan működő, manapság azonban már mindenki által ismert társaság, amely arra jött létre, hogy segítsen fenntartani a világban a harmóniát, az egyensúlyt. Egyik tagja, Jeong Jeong megfogalmazása szerint a Fehér Lótusz célja a filozófia, az igazság és a szépség.

Aang idejében a társaság titokban működött, csak egy-két beavatott tudott róla. Titkos feje Iroh volt. Segítettek az Avatar Csapatnak a Tűz Népe elleni harcban, miközben Aang a Tűz Urával, Ozai-jal küzdött.

Aang azt kérte, hogy az utána következő Avatar a társaság védelmét élvezze mindaddig, amíg teljesen fel nem készül. Aang halála után a szervezet nyilvánosan kezdett működni és eleget téve Aang kívánságának, az Avatar szolgálatába ajánlotta magát. Egy tag, Xai Bau azonban nem értett egyet a szervezet irányvonalával, és kilépett, majd létrehozott egy új társaságot. Ez lett a Vörös Lótusz, amely lényegében egy anarchista szervezetté vált, a Fehér Lótusz veszélyes ellenfelévé lépett elő. Az Avatar elleni gyilkossági kísérlet miatt a Vörös Lótusz ma terrorista csoportnak minősül, tagjai folyamatosan a homályban lapulnak. A Fehér Lótusz továbbra is segít a világ vezetőinek a béke megőrzésében ugyanúgy, ahogy a múltban tette.

Ismert tagok:

* Iroh
* Bumi király
* Jeong Jeong
* Pakku
* Piandao.
Déli Levegő Templom

A **Déli Levegő Templom** a Patola-hegységben, a Déli-sarktól északra található. Ez volt az otthona Aangnak, itt töltötte tanulóéveit, valamint Roku is itt tanulta a levegőidomítást. Ebben a légtemplomban kizárólag férfi szerzetesek lakhattak, az Északi Levegő Templommal egyetemben. Van egy belső szentélye, ahol a múltbeli Avatárok szobrai találhatók. A templom lakói a százéves háború kezdetén tömeggyilkosság áldozataivá váltak, a háború után azonban a Levegő Akolitikusok vették birtokba a helyet, és ismét virágzó spirituális központtá varázsolták.
Zhu Li Moon

**Zhu Li Moon,** rövidebben csak Zhu Li**,** egy Köztársaságvárosban élő nem-idomár asszony, Varrick korábbi titkárnője, jelenleg pedig a felesége. Zhu Li a precíz, pontos, hozzáértő munkavégzésével és nagyfokú stressztűrésével nélkülözhetetlenné tette magát főnöke, majd férje mellett. Ugyanezek a tulajdonságok tették képessé arra, hogy hatékony segítséget tudjon nyújtani Köztársaságváros azon lakóinak, akiknek elpusztult az otthona Kuvira támadása miatt. Zhu Li megmutatta, hogy jól és felelősségteljesen tudja kezelni a felmerülő problémákat, ezért baráti biztatásra ringbe szállt az Egyesült Köztársaságban megtartott választásokon, és Raiko után az Egyesült Köztársaság második elnöke lett.
Bumi (katonatiszt)

**Bumi** egy nyugalmazott katonatiszt, az Egyesült Erők egykori tábornoka. Szülei Aang és Katara voltak, Bumi volt az első gyermekük. Nem-idomárként született, amit egész életében vakmerőséggel próbált kompenzálni idomár testvérei, Kya és Tenzin ellenében. Az együttállást követően azonban egyike lett az új levegőidomároknak és így már ki tudott nőni a testvérei árnyékából.
Katara

**Katara** a Déli Víz Törzséből származik, a világ leghíresebb gyógyítója, nagy tudású vízidomár mester. Korra, az Avatar tőle tanulta a vízidomítást és a gyógyítást. Katara férje Aang volt, Korra elődje. Házasságukból három gyermek született: Bumi, Kya, Tenzin.

Katarára és a bátyjára, Sokkára szakadt a törzs összefogásának gondja, miután édesanyjuk meghalt, apjuk, Hakoda pedig a Föld Királyságának hadseregét segítette a százéves háborúban. Édesanyja halála után Katara maradt az egyedüli vízidomár a Déli-sarkvidéken, de sokáig nem volt lehetősége arra, hogy képezze magát, mert nagyanyja, Kanna úgy vélte, az idomítás csak bajt hozhat az egész törzsre. Lánya, Katara anyja ugyanis emiatt halt meg: egyszer tűzidomárok jöttek a faluba, hogy elhurcolják az utolsó megmaradt vízidomárt. Kya, Katara anyja elhitette a Déli Kalózok parancsnokával, hogy ő az, akit keresnek, elhallgatva azt, hogy Katara, a lánya is vízidomár. A parancsnok elvitte őt magával és később megölte, mert nem akart foglyokat szedni.

Miután Katara és bátyja kiszabadították a jéghegy fogságából Aangot, együtt utazták be a világot, hogy Aangot kísérjék, és közben rengeteg kalandot éltek meg. Katara közben tökéletesíthette idomítási képességét is. Megtanulta kényszerűségből a véridomítást is, de később úgy döntött, hogy nem használja, mivel tisztességtelen módszer. Felnőttkorában elérte, hogy az Egyesült Köztársaságban törvényen kívül helyezzék ezt az idomítási technikát.
Szerelő

A **szerelő** a Föld Királyságából származó mérnök és feltaláló volt, aki később az Északi Levegő Templomban élt családjával és népe más tagjaival. Az Avatar Csapat szövetségeseként nagy szerepe volt a százéves háború győzelmes lezárásában.

Fiatalabb korában a szerelő egy Föld Királysága-beli városban élt, amely egy árvíz miatt elpusztult. A város lakóival együtt elindult új otthont keresni. Vándorlása során ráakadt az akkor már üres Északi Levegő Templomra, és családjával valamint a vele tartó emberekkel együtt birtokba vette. Egy évvel a beköltözésük után azonban a Tűz Népe felfedezte őket, és azzal fenyegetőztek, hogy porig égetik a templomot. A szerelő a behódolást választotta ennek elkerülése érdekében, és felajánlotta szolgálatait a Tűzhadseregnek, fegyvergyártásra rendezkedett be a templom érintetlenül hagyott szárnyában.
Katheryn Winnick

**Katheryn Winnick** is a Canadian actress. She portrays Christine Gavin in Netflix's *Wu Assassins*.

## Biography

Katheryn Winnick was born on December 17, 1977 in Canada to Ukrainian parents. She began training in martial arts at age 7 and received her first black belt at age 13. By age 21, she had started three Taekwondo schools. She taught Taekwondo and self-defense to actors while completing her degree in kinesiology at York University, Toronto.

She entered the film industry by training martial arts to actors on movie sets.  Since then, she had appeared in numerous films and television series, often playing law enforcement characters.

She was cast in *Wu Assassins* on July 20, 2018.

## Credits

### Season 1

* Drunken Watermelon
* Misspent Youth
* Fire Chicken
* A Twisting Snake
* Codladh Sámh
* Gu Assassins
* Ladies' Night
* Paths: Part 1
* Paths: Part 2

## External Links

* Katheryn Winnick at the Internet Movie Database
* Follow Katheryn Winnick (@KatherynWinnick) on Twitter
* Follow Katheryn Winnick (@katherynwinnick) on Instagram

## References

1. ↑ 1.0 1.1 ‘Wu Assassins’: Katheryn Winnick, Lewis Tan, Tommy Flanagan & Tzi Ma Join Netflix Martial Arts Drama - Deadline
2. ↑ WIN KAI
3. ↑ Katheryn Winnick - PhotoBook Magazine
Tokuga

**Tokuga** egy Köztársaságvárosból származó nem-idomár srác, aki a Tripla Terror legújabb vezetője, miután megölte az előző bandafőnököt, Viperát. Dacára annak, hogy nem-idomár, Tokuga rendkívül félelmetes és agresszív harcos, aki mestere a kardpárbajnak és a chi-blokkolásnak is. Mostanáig ő a Tripla Terror legkíméletlenebb vezetője, aki könyörtelenségben még a korábbi idomár bandafőnököket is felülmúlja.
Levegő Nomádjai

A **Levegő Nomádjai** egy régi-új nemzet, egyike a világot alkotó négy népnek, idomár tagjai a levegő elemet birtokolják. Hagyományosan spirituális életmódot élő nép, akik a lét tisztítását, a jellemfejlesztést tekintik fő célnak. Lelki tisztaságuknak köszönhetően a világ többi népéhez képest az ő népük összes tagja idomár volt. Sosem volt semmiféle haderejük, így a százéves háborúban könnyen elbántak velük a tűzidomárok, Aang Avatar kivételével az összeset megölték. Ez fordulópontot jelentett a világban, ez az időszámítás alapja az Avatar világában. Miután Aang véget vetett a háborúnak, arra törekedett, hogy egyedüli légidomárként megőrizze népe hagyatékát. Ebben később segítő társra lelt legkisebb gyermekében, a légidomár Tenzinben.

Korra idejében, amikor bekövetkezett a bolygók együttállása, hatalmas erők szabadultak fel. Az esemény hatására, miután az együttállás véget ért, levegőidomárok kezdtek feltűnni a világban. Ezek az emberek a Föld Királysága polgárai voltak, és hirtelen kezdték észlelni magukon a levegőidomítás képességét. Miután Korra és Tenzin tudomást szerzett az új légidomárokról, Tenzin arra kérte az Avatart, hogy segítsen összeszedni és meggyőzni őket arról, hogy az egykori Levegő Nomádjainak életmódját kövessék. Eleinte nehezen mentek a dolgok, de miután jó pár levegőidomárt kimentettek a Dai Li karmai közül, az újdonsült idomárok megértették, hogy Tenzin vezetése jelenti számukra a biztonságot, és tömegesen csatlakozni kezdtek hozzá. 170 évvel az eredeti légidomárok kiirtása után újjászületett a Levegő Népe.

Külön kell szólni a Levegő Akolitusokról, akik az Aang idejében feltűnt Aang Avatar Hivatalos Rajongói Klubja tagjai és azok leszármazottjai. Ezek természetesen nem levegőidomárok, de szívesen részt vállaltak az egykori Levegő Nomádjai kultúrájának megőrzésében. Legnevesebb közülük Tenzin felesége, Pema.

Szintén az együttálláshoz kötődik Zaheer fellépése is. Zaheer az egyetlen olyan levegőidomár a történelemben, aki rossz célra használta képességét: meg akarta ölni az Avatart. Titkos társasága, a Vörös Lótusz segítségével ez majdnem sikerült is, de elfogták. Zaheer jelenleg életfogytig tartó börtönbüntetését tölti.

Az eleve légidomárokként született személyek, az együttállás hatására levegőidomárrá változott emberek és a Levegő Akolitusok összességét újabban Levegő Népének nevezik, mivel a "nomádok" kifejezés már nem állja meg a helyét, a nép már letelepült életmódot folytat, bár szerte a világban megtalálhatóak a négy eredeti levegő templomban és a köztársaságvárosi Légtemplom-szigeten is. Tenzin kinyilatkoztatta, hogy a Levegő Népe szakított elődjei elkülönülő hozzáállásával, és kész segítséget nyújtani bárhol és bárkinek.
Villámcsapta Zolt

**Villámcsapta Zolt** a Tripla Terror tűzidomár bandavezére volt, aki a kezdetektől irányította a galerit. Zolt rengeteg bűncselekményt eszelt ki és hajtott végre bandájával az anyagi haszonszerzés érdekében. Bandájától féltek és egyúttal gyűlölték is, főleg a nem-idomár lakosok. Ezért hát nem meglepő, hogy rengetegen tapsoltak és éljeneztek, amikor Amon a kinyilatkoztatás napján megfosztotta Zoltot az erejétől. Zolt volt az első dokumentált áldozata az egyenlőségiek vezetőjének, de már soha nem kapta vissza az erejét, mert Korra megtagadta tőle a segítséget, ahogy az összes többi idomár bűnözőtől is.
Északi Levegő Templom

Az **Északi Levegő Templom** a Levegő Nomádjai által fenntartott négy eredeti templom egyike volt, ahol kizárólag férfi szerzetesek éltek. A százéves háborúban lakóit lemészárolták, de a háború utolsó éveiben egy csoport hontalanná vált ember újra benépesítette. A háború után a Levegő Akolitikusok ismét visszaadták régi fényét és pompáját, az együttállás után felbukkanó újdonsült légidomárokat pedig itt képezték. A templom azonban elpusztult, amikor a Vörös Lótusz egyik tagja, Ghazan lávaidomítással leomlasztotta a templom alapját.
Víz Törzsi polgárháború

A **Víz Törzsi polgárháború** az Avatar világának legjelentősebb fegyveres konfliktusa volt a százéves háború után. Bár polgárháború volt, kezdettől fogva más nemzetek érdekeit is érintette, vagy éppen figyelmen kívül hagyták azokat. A háború kezdetén az Északi Víz Törzs egyértelmű és meggyőző katonai és technikai fölényével mindig a maga számára kedvezően tudta alakítani a harc menetét, de végül a Déli Víz Törzs stratégiai győzelmet aratott, és teljes függetlenséget harcolt ki magának.
Wan Shi Tong

**Wan Shi Tong** egy bagoly formájú szellem, nagy hatalom és elképesztő tudásanyag van a birtokában. Ő a szellemvilág könyvtárosa. Régebben az emberi tudást is tanulmányozta és gyűjtötte, de amióta elhagyta az anyagi világot, már nem hajlandó foglalkozni vele. Tudáskereső rókái segítségével minden ismeretet megszerez, feltéve, ha érdekes a számára.

Wan Shi Tong a százéves háború folyamán abszolút semleges álláspontra helyezkedett, vagyis sem a Tűzhadseregnek, sem a megtámadottaknak nem akart segítséget nyújtani. Eltökélte, hogy minden embert távol tart pazar gyűjteményétől, és nem hajlandó részt vállalni az erőszakból azáltal, hogy tudásanyaggal látja el őket. Emiatt az Avatar Csapatnak sem akart segíteni, és miután igazi szándékuk lelepleződött, az életükre tört, de a gyerekek szerencsésen kimenekültek a sivatag mélyére süllyedt könyvtárból.

A szellem a háború után is fenntartotta az emberekkel szembeni bizalmatlanságát. Amikor végül mégis választás elé került, azt az embert választotta, akiről azt gondolta, hogy a szellemvilág igazi barátja, de aki valójában a legrosszabb választásnak bizonyult: Unalaqot. A törzsfőnök sikeresen befolyásolta a szellem-könyvtárost, és a maga oldalára állította az Avatar elleni harcban. Wan Shi Tong lett az egyedüli szellem, aki úgy pártolt át Unalaqhoz, hogy nem vált sötét szellemmé.
Maki

A **véznaujjú maki szellem**, vagy csak **maki**, Wan, az első Avatar barátja. Kapcsolatuk nehezen indult, mivel az emberek és szellemek addig ellenségek voltak, de a maki belátta idővel, hogy Wan különbözik a többi embertől, tiszteli a szellemeket és az anyatermészetet. Együtt vették fel a harcot a Tűz Népe első tagjaival, akik mértéktelenül irtották az erdőket, és ez összekovácsolta őket. Végül, miután Wan teljesen felkészült Avatar lett, és legyőzte Vaatut, lezárta a szellemi átjárókat, hogy egyetlen ember se nyithassa meg őket véletlenül, a szellemeket pedig visszaküldte a szellemvilágba, köztük a makit is.
Déli Víz Törzs

A **Déli Víz Törzs** a víz három törzsének egyike, mely a Déli-sarkvidéket népesíti be. Földjükön fekszik a szellemvilágba átvezető déli átjáró.

A déliek az idők folyamán csaknem teljesen elvesztették a szellemekkel fennálló kapcsolataikat, ellentétben az északiakkal. A Százéves háború során pedig szinte az összes vízidomár eltűnt soraikból, a háború végére már csak Katara maradt meg. Az északiak idomár oktatója, Pakku ezért úgy döntött, hogy idomárokkal és gyógyítókkal felkeresi a délieket és újjáépíti a törzsüket.
Az Egyesült Köztársaság Kormányzótanácsa

A **Tanács** a Nemzetek Egyesült Köztársasága vezetésére létrehozott testület volt, amely az egyenlőségi forradalom leveréséig működött. A forradalom bukása után a tanács levonta a tanulságokat és feloszlatta magát, az ország államformája pedig elnöki köztársaság lett, miután megválasztották és beiktatták az első elnököt, Raikót.

A testületet Aang hozta létre, amikor megalapította az államot és intézményeit. Arra törekedett, hogy a világ minden nemzete képviselve legyen a tanácsban, a tanács által. A tanács a Tűz Népe, a Levegő Nomádjai, a Föld Királysága, az Északi Víz Törzs és a Déli Víz Törzs egy-egy tagjából állt. Elnöke a Déli Víz Törzs de facto törzsfője, Sokka lett. Bár a tagok nagy része idomár volt, ez nem volt kötelező elvárás. Mindazonáltal a testület elsősorban az idomár népesség érdekeit képviselte, amely később, Aang eltávozása után egyre szembeszökőbb lett és egyre jobban ingerelte a nem-idomárokat.

A tanács bíróságként is funkcionált különösen nagy horderejű ügyekben. A kormányzótanács ítélte életfogytig tartó börtönbüntetésre Yakone-t, a véridomár keresztapát, akinek tevékenységét az egész államra és annak népességére különösen veszélyesnek mínősítették. Yakone azonban az ítélet kihirdetésekor a véridomítás segítségével mindenkit ledöntött a lábáról, és megszökött a tárgyalóteremből. A tárgyaláson jelen lévő Aang azonban utánaeredt és elvette az erejét, hogy ne tudjon többé idomítani.
Aang halála után a dolgok már nem úgy mentek, ahogy ő szerette volna. Ráadásul a tanácsba befurakodott Yakone egyik fia, Tarrlok, aki hataloméhes volt, és ennek érdekében bármire hajlandó lett volna.
Bumi (uralkodó)

**Bumi** Omashu városállam királya és Aang Avatar barátja volt, egyidősek voltak. Bumi egy eleven fantáziájú, kissé extravagáns, gyerekkorában csínyekre is kapható, de jó szándékú ember volt. Az őrültséggel határos különcség álarca mögött az uralkodáshoz szükséges képességek, valamint páratlan földidomítási tehetség rejtőzött, és amint az a százéves háború végén kiderült, titokban a Fehér Lótusz tagja is volt, amely a világ jobbítására létrehozott társaság.
Ozai

**Ozai** a Tűz Népének uralkodója, a Tűz Ura volt, elődje apja, Azulon, utódja pedig fia, Zuko volt. Ozai volt Azulon és Ilah másodszülött fia, ezért nem lehetett volna belőle király, mivel a trón várományosa az elsőszülött fiú, Iroh volt. Csakhogy Ozai úgy döntött, hogy kitúrja az öröklésből bátyját, amikor annak meghalt a fia. Iroh nem tiltakozott, hagyta, hogy öccse királlyá koronáztassa magát. Bár nem Ozai kezdte a százéves háborút, hanem nagyapja, Sozin, az új uralkodó minden elődjénél kíméletlenebb és erőszakosabb uralmat valósított meg.

Ozai nem szerette fiát, Zukót, de lányát, Azulát annál jobban kedvelte. Egyszer kifejtette fiának, hogy Azula szerencsésnek született, míg ő, Zuko, csak szerencsés, hogy megszülethetett. Zukót nagyon bántotta apja lesújtó véleménye. Ennek ellenére Zuko sokáig vágyott apja szeretetére, amiről csak akkor mondott le, amikor szembefordult vele, hogy csatlakozzon az Avatárhoz, akit egészen addig üldözött.

Aang egy nagyon komoly összecsapás során végül legyőzte Ozait, és megfosztotta őt az erejétől, így Ozai lett az első ember az Avatar világában, akitől elvették az idomítási képességét. Ezután élete végéig börtönben ült.
Tonraq

**Tonraq** az Északi Víz Törzs tagja, vízidomár, Korra apja. Nagyon szereti egyetlen gyermekét, képes bármit megtenni érte.

Tonraq az Északi-sark szülöttje volt. Apja a törzs vezetője volt, Tonraq pedig elsőszülött fiúként a törzsfői poszt várományosaként tekinthetett a jövőbe. Manipulatív és hataloméhes öccse, Unalaq azonban félre akarta állítani bátyját, hogy ő lehessen a törzsfő. Ravasz tervet főzött ki annak érdekében, hogy Tonraq elveszítse az apai kegyet: felbérelt egy barbárhordát, hogy támadják meg a törzs fővárosát. Tonraq, aki fiatal tábornok volt a hadseregben, csapataival visszaverte a támadást és az ellenség üldözésére indult. Egészen az Északi-sarkon található szellemi átjáróig üldözte a hordát, ahol végül bekerítette őket. Az ezután következő mészárlás során az átjárót övező szellemerdőt is feldúlták a hadsereg katonái. A törzsfő nagy haragra gerjedt, amikor fia esztelen hadjáratáról hírt kapott és büntetésül száműzte őt a testvérnéphez, a Déli Víz Törzshöz. Tonraq kénytelen volt belenyugodni apja döntésébe és letelepedett déli testvérei körében, ahol nemsokára ő lett a de facto törzsfő. Jogilag azonban az időközben trónra lépett új törzsfő, Unalaq vezette a Déli Víz Törzset is, mivel az nem volt teljesen független az északiaktól, csupán autonómiát élvezett, ami már nagyon régóta így ment. Tonraq családot alapított, feleségül vett egy Senna nevű vízidomár nőt, és később megszületett egyetlen gyermekük, Korra, az Avatar.
Tienhai

**Tienhai** egy emberformájú, nőnemű szellem, aki a későbbi Föld Királysága egyik tengerparti területét óvta még Raava idejében, az Avatárok előtt. Barátja és őrzője, Öreg Vas kitartott mellette egészen addig, míg az általuk óvott területen letelepedett emberek bele nem kezdtek Tienhai imádatába. Öreg Vas ekkor elfordult Tienhaitól, akit egyre jobban lenyűgözött az emberek világa, alkotásaik. Felvette azt a szokást, hogy évente egyszer emberi alakot öltve bejárta a várost, hogy gyönyörködjön az emberi civilizációban. Egyik ilyen alkalommal felfigyelt a város hercegére, akibe szerelmes lett. Ennek hatására feladta halhatatlanságát és immár véglegesen halandó emberré változott, hogy a szeretett férfi mellett lehessen. Összeházasodtak és boldogan éltek. Tienhai halála után Öreg Vas alkut kötött Yangchen Avatárral, melynek értelmében Yangchen minden évben tiszteletadását fejezi ki Tienhai szobra előtt, Öreg Vas pedig viszonzásul békén hagyja a várost, amely egyébként szúrta a szemét, ő ugyanis Tienhaitól eltérően nem szerette az emberi civilizációt.

Yangchen eltávozása után az eredetileg Tienhai emlékére bemutatott tiszteletadó ceremóniából lett a Yangchen Fesztivál, amit a Levegő Nomádjai egészen a százéves háború kezdetéig minden évben megrendeztek.
Jövő Ipara

A **Jövő Ipara** egy gép-és járműgyártó vállalat, melynek székhelye Köztársaságvárosban található. Alapítója Sato Hiroshi, aki a Satomobil kifejlesztőjeként lett milliomos.
A cég neve azt fejezi ki, hogy a vezetőség mindig nyitott a technika fejlődésével lépést tartani. Ezért tudott a vállalat sikeressé válni, a versenytársak gyakorlatilag a pálya szélére szorultak. Sato Hiroshi találmányaival beírta nevét az Avatar világa gazdaságtörténetébe.

A vállalat hatalmas pénzügyi sikert ért el, amikor fiatal éveiben Hiroshi kifejlesztette a Satomobilt, ennek köszönhetően rövid időn belül képes volt visszafizetni a cég létrehozására kapott kölcsönét. Később léghajókat is építeni kezdett, amelyek szintén sikeresnek bizonyultak, annyira, hogy a Jövő Ipara válhatott az Egyesült Erők és a Fémidomár Rendőrség kizárólagos beszállítójává. Jelenleg is a cég látja el Satomobilokkal és léghajókkal a két fegyveres erőt.

Hiroshi életében azonban bekövetkezett egy törés, aminek hatására a bűn útjára lépett, kapcsolatba került az egyenlőségiekkel, és onnantól kezdve őket szolgálta tudásával. A Jövő Ipara, bár titokban, de ártó szerkezeteket kezdett fejleszteni, melyek közül kiemelkedik a mecha és az elektromos kesztyű. Mindkét eszköz abból a célból készült, hogy az egyenlőségiek egyenlő ellenfelei lehessenek az idomároknak. Hiroshi emellett kifejlesztette a motorral hajtott repülőgépet, hogy egy eljövendő összecsapásban legyőzhesse az Egyesült Erőket, ami később majdnem sikerült is neki.

Miután Hiroshit letartóztatták és börtönbe zárták az Egyesült Köztársaság ellen elkövetett vétkeiért, lánya, Asami vette át a vállalat irányítását, amely előtt bizonytalan jövő állt. Később a fiatal üzletasszony sikerrel mentette meg a Jövő Iparát a csődtől, köszönhetően Varrick kezdeti segítségének (bár később becsapta a lányt), utána pedig a Köztársaságvárostól érkező megrendeléseknek.

A cég élén Hiroshi már korábban elhatározta, hogy szponzorként lép fel a sport világában. Amikor megtudta, hogy a Tűzmenyétek nevű idomárcsapat súlyos anyagi gondokkal küzd, felajánlotta segítségét Makónak és Bolinnak, és kifizette helyettük a részvételi díjat. Feltétele csak az volt, hogy a vállalat logójával ellátott mezben kellett ezután pályára lépniük, nevüket pedig megváltoztatták, így lettek "A Jövő Iparának Tűzmenyétjei". Ez így maradt Hiroshi börtönbe kerülése után is, bár utána a két testvér búcsút intett a versenyidomításnak.
Hu Xin tartományok

A **Hu Xin tartományok** a Föld Királysága  nyugati partvidékén fekvő területek összefoglaló neve. Történelmük során több ország is uralta a területüket: a Föld Királysága, a Tűz Népe, jelenleg pedig az  Egyesült Köztársaság.

A tartományok eredetileg a Föld Királyságának részét alkották, egészen a százéves háborúig, amikor is a háború elején, még Sozin uralkodása alatt a fiatal Azulon herceg elfoglalta őket a seregeivel. A tartományokba később erőteljes bevándorlás indult meg, a Hu Xin tartományok a Tűz Népének korai gyarmatai lettek.

A háború befejeződése után, Aang Avatar, Tűz Ura Zuko és Föld Királya Kuei megállapodása alapján a Hu Xin tartományok egy újonnan létrejött ország, a Nemzetek Egyesült Köztársasága részévé váltak, több más régebb óta létező Tűz Népe-gyarmattal együtt.
Vörös Lótusz

A **Vörös Lótusz** egy anarchista szervezet, amely manapság terrorszervezetnek minősül az egész világon. Tagjainak létszáma ismeretlen.

A Vörös Lótusz létrehozója Xai Bau, aki egykor a Fehér Lótusz tagja volt. Azonban kilépett onnan, mert nem értett egyet azzal, hogy a Fehér Lótusz felfedte magát a nyilvánosság előtt és szolgálni kezdte az Avatart. Xai Bau hitt abban, hogy az általa megalapított új szervezet továbbviszi azokat a hagyományokat, amelyeket szerinte a Fehér Lótusz elhanyagolt. Ennek eredménye azonban egészen más lett: az új szervezet egy veszélyes, anarchista elveket valló csoporttá vált, amelynek célja a világ káoszba sodrása a törvényes kormányok megdöntésével.

A Vörös Lótusz már kiskorában el akarta rabolni Korrát, hogy őt megölve véget vessenek az Avatárok ciklusának. Ez azonban nem sikerült, a szervezet néhány tagját elfogták: Zaheert, P'Lit, Ghazant és Ming-Huát. Unalaq, Korra nagybátyja, aki a Vörös Lótusz titkos irányítója volt, sikeresen meg tudott húzódni a háttérben, így nem derült fény arra, hogy ő állt a bűntény mögött, emberei megmentésére pedig nem tett semmit. Zaheert és társait tizenhárom éven keresztül vallatták, de nem árultak el semmi lényegeset.

Zaheer az együttállást követően légidomár lett, megszökött, majd társait is kiszabadította. Bár megbízója, Unalaq meghalt a Korrával folytatott összecsapásban, be akarta végezni a megkezdett munkát. Sikerült foglyul ejteniük Korrát és beadtak neki egy fém alapú mérget, hogy az előhívja az Avatar Állapotot. Ebben az állapotban ugyanis úgy végezhettek volna Korrával, hogy az Avatárok ciklusa örökre véget ér. Korra azonban kiszabadította magát, hogy harcolhasson Zaheerral. Szervezete azonban nem tudott megbirkózni a méreggel és lebénult tőle. Zaheert elfogták és ismét börtönbe vetették. Zaheer társai meghaltak a harcokban.

A Korra elleni gyilkossági kísérlet után a világ vezetői a Vörös Lótuszt hivatalosan is terrorszervezetté nyilvánították, melynek üldözése kiemelt fontosságú a világ biztonsága szempontjából.

Ismert tagok:

* Unalaq
* Xai Bau
* Zaheer
* P'Li
* Ghazan
* Ming-Hua
* Aiwei.
Gilak

**Gilak** a Déli Víz Törzs tagja volt, Hakoda harcostársa a százéves háború alatt. Miután a háború véget ért, Gilak és Hakoda viszonya megromlott, mivel Gilak nem akart megbarátkozni népe felzárkóztatásának gondolatával. Emiatt egyre inkább eltávolodott régi barátjától, aki időközben törzsfő lett, és saját fegyveres erőt szervezett. Gilak ellenezte a technikai fejlődést, különösen idegen népek részvételével. Bár az Északi Víz Törzs a déliek testvérnépe volt, Gilak nem kért a segítségükkel történő fejlesztésekből és ellenségnek kiáltotta ki az északiakat. Hakoda viszont úgy gondolta, hogy igenis szükséges erőssé tenni a Déli Víz Törzset, akár az északiak segítségével is.

A két egykori bajtárs viszonya ekkorra már nyíltan ellenséges volt. Gilak fellázadt Hakoda ellen, és csapatával ellene támadt. Az Északi Víz Törzs néhány képviselőjének terveit is megszerezte, amit támogatói felé gyarmatosítási szándékként kommunikált. Kiderült ugyanis, hogy a Déli-sarkvidék jégpáncélja alatt olajmezők rejtőznek, melyeknek kiaknázása révén akarta elérni Hakoda, hogy országa a gazdasági fejlődés útjára lépjen. A technikai segítséget ehhez a sokkal fejlettebb északiaktól vette igénybe.

Gilak megpróbálta követői segítségével elrabolni Hakodát, de Aang és barátai megakadályozták benne. Helyette Kueit, a Föld Királyát vitte magával, aki látogatóba érkezett, akárcsak Zuko. Gilak cserét követelt: a királyért cserébe Hakodát akarta. Hakoda elfogadta az alkut, de Aangék elszánták magukat arra, hogy megőrzik a harcképességüket Thod és tanítványai ellenében, ezért páncélinget vettek fel a ruhájuk alá. A Soha Vissza Nem Térés Hídjánál kellett végrehajtani a cserét, de Gilak nem akart becsületesen játszani: amikor Kuei király a híd felénél járt már, Gilak átvágta a függőhíd kötélzetét. Hakoda, a király, Zuko, Malina megmenekültek, Gilak azonban makacsságában inkább öngyilkos lett, a mélybe vetette magát. Halálával elhárult minden akadály a Déli Víz Törzs fejlődésének útjából, és az elkövetkező évtizedekben soha nem látott mértékű fejlődést éltek meg a déliek.
Suyin Beifong

**Suyin Beifong** a Föld Királysága területén található Zaofu városállam matriarchája, édesanyja Toph Beifong, a világ első fémidomárja. Van egy nővére, Lin, akivel féltestvérek, mivel két külön apától születtek. Suyin sokkal kedvesebb, nyitottabb, lazább személyiség, mint rendőrparancsnokként szolgáló nővére.
Lu Ten

**Lu Ten** Iroh egyedüli gyermeke volt, akit nagy szeretet fűzött apjához. Mivel herceg volt, ő is részt vett a százéves háború harcaiban, apja seregében.

Lu Ten Ba Sing Se falainál halt hősi halált, amikor Iroh csapatai lerombolták a külső falat, és a végső rohamot tervezték éppen. Az esemény olyannyira fájt Irohnak, hogy azonnal felhagyott az ostrommal.
Aiwei

**Aiwei** a Föld Királysága polgára volt, tehetséges föld-és fémidomár, aki az igazlátás képességét is birtokolta, vagyis képes volt megmondani bárkiről, hogy igazat mond-e vagy sem.

Aiwei volt Suyin Beifong, Zaofu matriarchája jobbkeze, akire Suyin az életét is rábízta volna. Később azonban kiderült, hogy Aiwei egész végig sötét titkot hordozott magában: tagja volt a Vörös Lótusznak, a veszélyes nemzetközi terrorista csoportnak. Az igazlátó segítségével jutott be az egyébként maximális biztonságot nyújtó városba Zaheer és kompániája, hogy megpróbálják elrabolni az Avatárt. Amikor ez nem járt sikerrel, mindenkire kiterjedő nyomozás vette kezdetét, amit Aiwei vezetett, az ő ténykedése nyomán találtak egy fiatal katonát, aki úgymond bűnösnek bizonyult. Mako azonban úgy vélte, hogy mivel Aiwei az egyetlen ember Zaofuban, akinek titkai lehetnek, talán ő lehet a ludas. Feltevése helyesnek bizonyult, Aiwei azonban elmenekült, mielőtt elfoghatták volna. Az Avatar Csapat Suyin kérésére a nyomába eredt, de egy meditáció közben Aiwei lelke örökre a szellemvilágban rekedt, mert Zaheer az Elveszett Lelkek Homályába taszította őt.
Nyugati Levegő Templom

A **Nyugati Levegő Templom** a Levegő Nomádjai négy eredeti temploma közül az egyik, a Keleti Levegő Templom mellett ez volt a másik templom, ahol kizárólag női légidomárok élhettek a százéves háború előtt. A Tűz Országától északra emelkedő hegységekben található. Különlegessége, hogy az épületek egy szikla aljáról függnek alá, így nem is lehet könnyen észrevenni őket. Ezen a helyen született és nevelkedett Yangchen Avatar.
Eska és Desna

**Eska** és **Desna** Unalaq törzsfő iker gyermekei. Eska lány, Desna fiú. Nem nevezhetők színes egyéniségnek, de ügyes vízidomárok mind a ketten. Unokatestvérük, Korra sosem tudott igazán feloldódni a társaságukban.

Az ikrek hűen követték apjuk minden parancsát, emiatt egy darabig ellenségei voltak Korrának. Ez így ment egészen az északi szellemi átjáró megnyitásának kísérletéig, melynek során Desna megsérült, amikor hiába próbált vízidomítással segíteni apjának. Unalaq leintette Eskát, hogy ne törődjön sérült fivérével, hanem segítsen neki tovább. A lány elengedte a füle mellett az atyai parancsot, és gyógyítóhoz vitte Desnát.

Eska mintegy ráerőszakolta magát a naiv és papucs Bolinra, aki sokáig nem tudott szabadulni a lány szorításából, végül Unalaq legyőzésekor ért véget se veled, se nélküled kapcsolatuk.

Apjuk halála után az ikerpár átvette az Északi Víz Törzs vezetését, ők az első törzsfők, akiknek immár nincs beleszólásuk a Déli Víz Törzs ügyeibe, mivel utóbbiak Unalaq halála után kikiáltották az Északtól való teljes függetlenséget, ezzel ért véget a polgárháború.
Kyoshi-sziget

A **Kyoshi-sziget** (korábban **Yokoya-félsziget**) a Föld Királysága déli részén található sziget, melyen több kis falu helyezkedik el. Nagy kultusza van itt Kyoshi imádatának, mivel sokan tévesen úgy gondolják, hogy itt született. Egyszerű földművelő és halászó közösségek lakják a szigetet, és itt van a Kyoshi-harcosok központja is.
Hadnagy

A **hadnagy** volt Amon után az egyenlőségiek második embere. Szenvedélyesen gyűlölt minden idomárt, még talán Amonnál is jobban. Minden akcióban ott volt, gondosan készített elő minden hadműveletet. Amikor azonban bálványozott vezéréről kiderült, hogy valójában víz-és véridomár, gyűlölete és megvetése nem ismert határokat a képmutató iránt, és egyszerre az ellensége lett. Rá akart támadni a vezérre, Amon azonban véridomítással felkapta őt a levegőbe és hozzávágta egy köteg gerendához, amibe valószínűleg belehalt.
Taku

**Taku** egy lakatlan város az  Egyesült Köztársaság partvidékén, amely egykor fontos kereskedelmi kikötő volt a Föld Királyságában. A százéves háborúban a Tűzhadsereg elpusztította a várost stratégiai jelentősége miatt, és elnéptelenedett. Aang idejében a környéken élt az a javasasszony, aki fagyott békák szopogatását javasolta neki.
Jeong Jeong

**Jeong Jeong** a Tűzhadsereg egykori tábornoka volt, aki később dezertált a seregből, ő volt az első, akinek ez sikerült. Jeong Jeong nagyon tehetséges és képzett tűzidomár volt, aki azonban - a világon egyedülálló módon - inkább átoknak, mint áldásnak fogta fel a tűzidomítás képességét. Ezért csak kivételes esetekben fogadott el tanítványokat. A kevés kivételek közé tartozott Zhao tengernagy, amikor még fiatal tiszt volt a hadseregben, de ő csak pusztításra akarta használni a tüzet; valamint később Aang is, akinek a tanítását csak akkor vállalta el, amikor Aang testét megszállta Roku, az elődje, aki mintegy ráparancsolt Jeong Jeongra, hogy tanítsa tűzidomításra az utolsó levegőidomárt.

Jeong Jeong elvállalta Aang oktatását, aki azonban bánni kezdte az egész dolgot, mivel mestere meglehetősen kiállhatatlan modorú ember volt, aki a szigorúságot és az önfegyelmet is már-már túlzásba vitte. Aang nagyon égett a vágytól, hogy végre tüzet idomíthasson, ne csak nehéz légző és koncentrációs gyakorlatokat végezzen naphosszat, ezért amikor aztán felfedezte, hogy már képes lángot előidézni, olyannyira tűzbe jött, hogy megégette Katarát, aki éppen figyelte őt. Jeong Jeong ennek hatására nem volt hajlandó tovább tanítani Aangot, akit a szertelenség megtestesülésének tekintett, Katara ellenben a baleset hatására rájött arra, hogy tud gyógyítani, amikor vízbe mártotta a kezét. A társaságnak mennie kellett, de nemcsak Aang fegyelmezetlensége miatt, hanem azért is, mert Zhao támadásra készült Jeong Jeong és az Avatar ellen. Aang azonban maradt, hogy segítsen a mesternek szembeszállni Zhaóval. Az Avatar ekkor szerzett tudomást arról, hogy Zhao volt Jeong Jeong korábbi tanítványa, aki nem volt képes fegyelmezni magát.

Zhao el akarta fogatni egykori mesterét, aki eltűnt, Aang pedig felhasználta Zhao dühét arra, hogy a maga javára fordítsa a küzdelmet. A tengernagynak végül egyetlen használható hajója sem maradt.
Jeong Jeong csak akkor tűnt fel ismét, amikor az Avatar Csapat találkozott vele Ba Sing Se falai alatt. Ekkor derült ki számukra, hogy a mester tagja egy titkos társaságnak, a Fehér Lótusznak. Jeong Jeong aktívan részt vett Ba Sing Se visszafoglalásában, tűzidomárként pedig ő is extra erőt nyert Sozin üstököséből.
Öreg Vas

**Öreg Vas** egy szellem, aki az óceánban él, és az embereket tekinti ellenségének. Szerinte minden ember uralkodni és másokat elnyomni, kihasználni akar, ez alól véleménye szerint az Avatar sem kivétel, mivel az emberek és a szellemek konfliktusaiban szinte mindig az emberek oldalára áll. Öreg Vas volt Tienhai asszony pártfogója, amíg az asszony el nem fordult tőle. Dühében Öreg Vas porrá akart zúzni egy várost a Föld Királyságában, a benne élőket pedig meg akarta ölni. Ám Yangchen Avatar egyezséget ajánlott neki: hagyja békén az embereket, cserébe ő gondoskodik arról, hogy Tienhai asszony emlékét méltóképpen megőrizzék.
Zuko

**Zuko** a Tűz Népének koronahercege, trónörököse volt, Ursa és Ozai fia, Azulon unokája, Iroh unokaöccse. Húga Azula hercegnő volt. Zuko anyjához húzott mindig, húga pedig az apja kedvence volt. Nem volt olyan tehetséges a tűzidomításban, mint Azula, de tőle eltérően érző szívű, a gyengékért kiálló, felelősségteljes személyiség volt. Amikor azonban apja egy életre eltorzította és utána száműzte az országából, Zuko jellemének negatív vonásai is felszínre kerültek, elég heves formában. Ráadásul megszállottá tette az az ígéret, hogy ha elviszi az Avatart apjának, akkor visszatérhet és visszakapja a jogait. Sokáig tartott, mire felismerte, hogy az lesz számára a legjobb, ha segít befejezni a százéves háborút. Miután erre sor került, őt koronázták az új Tűz Urává, és barátjával, Aanggal nekilátott a világbéke helyreállításának, bár ez nem mindig ment simán.
Zuko idős korában lemondott a trónról, jelenleg utazásokat tesz szerte a világban, afféle békekövetként. A Tűz Népének trónján lánya, Izumi követte őt.
圖鑑1 (純圖片)

這個版本的圖鑑主要特色是**升級地圖**以及**所有物品與圖片的對照**。所有的物品先分類為地形卡&地形、道具、怪獸、材料，再細分為若干子系列；其中，地形卡及其相對應的地形以升級地圖呈現。此圖鑑僅含有所有物品的圖片及名稱；若需要詳細資料比較或其他分類方式的話，建議可參考其他版本的圖鑑。

**Wiki非官方圖鑑：**

* **圖鑑1 (純圖片)**
* 圖鑑2 (詳細資訊比較)
* 圖鑑3 (以子系列為主)
* 「PaGamO.PropsMananger物品表」(外部連結)

由於PaGamO隨時都可能出現新的物品，因此這個頁面的內容不一定是最新的；若有遺漏的資訊，歡迎自行編輯或聯絡管理員。上一次更新為2023年5月23日 (二) 06:19 (UTC)。

## 地形卡&地形

### 玉山銀行

         金鯉魚(玉山祝你年年有餘)
         奇蹟籃球(籃球之星—紅嘟嘟)

### 國泰人壽

         鳥巢(國泰笑笑)
         社團獎狀(社團顧問—小樹老師)

### 其他 (官方任務)

         魔法貓頭鷹(iWIN小尖兵)
         蝴蝶標本(Ｂ型肝炎疫苗40週年)
         自我肯定鏡子(敏捷變色龍)

### 黃金系列

道具
--

### 其他

怪獸
--

材料
--
Vaatu

**Vaatu** a sötétség, a pusztítás szelleme. Tízezer éven keresztül össze volt fűzve Raavával, de aztán Wan elválasztotta őket egymástól, miután Vaatu rútul becsapta őt. Ezután Vaatu arra törekedett, hogy minél több szellemet a saját oldalára állítson, és sötétségbe taszítsa a létező világot. Wan azonban összeolvadt Raavával, és legyőzte őt, az Idő Fájának odújába zárva őt.
Sato Asami

**Sato Asami** egy köztársaságvárosi lány, Sato Hiroshi iparmágnás, a Jövő Ipara tulajdonosának lánya. A Tűz Népéből származik, apjához hasonlóan ő sem tud idomítani, de ettől még nem egy elveszett lélek, hiszen gyermekkorától fogva önvédelmet tanult és rendszeresen használ egy hatásos fegyvert: az elektromos kesztyűt.

Asami a nem-idomársága ellenére soha nem gyűlölte az idomárokat, e tekintetben mindig józanul gondolkodott. Nem is ér rá ilyesmire, hiszen állandóan kedvenc foglalatosságainak: az önvédelmi sportoknak, a műszaki tudományoknak és az üzletnek él. Jó barátnője Korrának és Zhu Linak, előbbivel szerelmi kapcsolatot kezdett Kuvira legyőzése után.

## Élete

### Gyerekkora

Asami egyedüli gyermeke volt Sato Hiroshinak és feleségének, Yasukónak. Boldogságban és jólétben éltek hatalmas és kényelmes birtokukon, de amikor Asami hatéves volt, megtörtént a tragédia, mely örökre száműzte az idillt a Sato családból: Yasukót megölte egy csapat tűzidomár, az Agni Kai Triád, amikor betörtek a birtokra.

Asamit és apját rettenetesen megviselte Yasuko elvesztése. Eleinte nem derült ki, de Asami jobban túltette magát ezen, mint az édesapja. Asami ekkor kezdett önvédelmet tanulni, és ahogy cseperedett, egyre élénkebben érdeklődött a műszaki tudományok iránt. Hiroshi viszont, bár a felszínen egy sikeres és gazdag üzletember volt, mélyreható és negatív irányú változáson ment keresztül: mély és keserű gyűlöletet kezdett érezni az összes idomár iránt, ennek köszönhetően a későbbiekben lelkesen csatlakozott az egyenlőségiekhez. Asami azonban semmit sem sejtett az apjában dúló idomárellenes gyűlöletből, mert Hiroshi teljes titokban tartotta a magánéletét.
Long Feng

**Long Feng** a Föld Királysága egyik magasrangú tisztségviselője volt, aki több pozíciót is halmozott: ő volt Ba Sing Se főtitkára, a Dai Li vezetője és Föld Királya Kuei személyes tanácsadója. Long Feng azonban korrupt és hataloméhes ember is volt, aki céljai elérése érdekében semmitől sem riadt vissza, még a zsarolástól, a manipulációtól sem.

### Megjelenések

***Az Avatar: Aang legendája***

**Második könyv: Föld**

* 0214 "A falak és titkok városa"
* 0216 "Appa magányos napjai" (szöveg nélkül)
* 0217 "A Laogai-tó"
* 0218 "A Föld Királya"
* 0219 "A guru"
* 0220 "Sorsok keresztútján"
Aang Avatar Hivatalos Rajongói Klubja

A **Klub** a Föld Királyságából származó lelkes fiatal lányok által létrehozott egyesület volt, amelynek célja Aang éltetése és a Levegő Nomádjai kultúrájának megőrzése volt. Aang támogatta az egyesület működését, később ő is segített a hagyományok helyes fenntartásában és a klubot átalakította a Levegő Akolitusok nevű szervezetté.
Ba Sing Se-i puccs

A **puccs** a százéves háború végén történt, célja az volt, hogy a Föld Királysága véglegesen letegye a fegyvert a Tűz Népe előtt. Kitervelője Azula volt, aki barátnőivel, Mai-jel és Ty Lee-vel együtt Kyoshi-harcosnőnek álcázva magát bejutott a fővárosba, és a király bizalmába férkőzött. Azula átvette a titkosrendőrség, a Dai Li vezetését, mivel az eredeti vezető, Long Feng éppen börtönben ült a király akaratából. Azula a Dai Li mindent átszövő jelenléte és hatalma révén uralni tudta az egész várost, és félre tudta állítani ellenfeleit. Őrizetbe vétette az uralkodóhoz hűséges Ötök Tanácsát, vagyis a hadsereg öt legmagasabb rangú tábornokát, így már minden készen állt a város és az ország megszerzéséhez. A királyt is el akarta fogatni, de ő sikeresen elmenekült az Avatar Csapat segítségével. Azula a puccs után nem adta vissza a kiszabadult Long Fengnek a vezető szerepet, hanem megtartotta magának. Ba Sing Se városa annyi fáradságos és sikertelen próbálkozás után végre a Tűzhadsereg kezére jutott.

Azula öröme azonban nem tartott sokáig. Katonai szövetség formálódott a Tűz Népe ellen a világ többi nemzete részvételével. Tagjai eltökélték, hogy ha kell, mindhalálig folytatják a harcot az agresszorok ellen. Ba Sing Se városát végül a Fehér Lótusz nevű titkos társaság tagjai szabadították fel a szövetséges haderővel együttműködve.
Hakoda

**Hakoda** a Déli Víz Törzs de facto törzsfője volt a százéves háború végefelé és utána, egészen haláláig (a de jure törzsfő az Északi Víz Törzs feje volt, mert a tárgyalt időszakban a déliek nem voltak teljesen függetlenek, csupán autonómiát élveztek). Nem volt vízidomár, de nagyszerűen értett a hagyományos fegyverekkel vívott harchoz, és született vezető volt. Kicsi, de bátor flottájával éveken át segítette a Föld Királyságának csapatait a Tűzhadsereg elleni harcban.
Energiaidomítás

Az **energiaidomítás** az Avatárok előtti időkben gyökerező, Raava és az oroszlánteknősök korában általános idomítási módszer, amit a négy nép kialakulása után, az elemek idomításának elsajátítása során csaknem mindenki elfelejtett. Ennek lényege, hogy nem az elemeket, hanem az élőlényekben lévő életerőt, energiát idomítva érnek el valamiféle eredményt. A módszert Aang korában már csak egyetlen életben maradt oroszlánteknős ismerte és őrizte, aki megosztotta azt Aanggal. Aang ennek segítségével tudta legyőzni Ozait, amikor megfosztotta őt a tűzidomítás képességétől. Aang lett az első Avatar, aki használta a módszert. Később ennek alkalmazásával adta vissza Korrának az Amon által elvett erejét, Korra pedig Köztársaságváros hasonló sorsú idomárjain segített vele, bár a bűnözőket kihagyta a jótékonykodásból.
Négyféle felhasználási lehetősége van: a szellemi lény kivetítése, idomítási képesség elvétele, idomítási képesség visszaadása, a szellemi energia befolyásolása.

A módszer alkalmazásához rendíthetetlen lélek, tiszta szív szükséges, máskülönben a használó meg is halhat.
Ukano

**Ukano** a Tűz Népe tagja volt, Mai és Tom-Tom apja. Ő volt a megszállt Omashu kormányzója néhány hónapig, amíg Bumi fogságban sínylődött. Ukano nem akarta elfogadni a százéves háború után bekövetkezett változásokat, a restauráció híve volt. Ozai, a korábbi Tűz Ura fanatikus híveként arra törekedett, hogy véget vessen az új király, Zuko uralmának.
La

**La**, vagyis az **Óceán Szelleme**, az Északi Víz Törzs fővárosában található szellemoázis egyik lakója, egy koi hal alakjában. Társával, Tui-val, a Hold szellemével együtt az elsők között jelent meg az anyagi világban. Soha véget nem érő "táncban" húznak és tolnak, az egyensúly érdekében.

La és Tui több ezer évvel a százéves háború kitörése előtt jelent meg az anyagi világban, hogy áldást hozzon az emberiségre. Lakóhelynek az Északi Víz Törzs fővárosát választották, ahol egy oázis létesítettek maguknak, majd felvették két koi hal alakját. A szellemoázis környéke igazi látványossággá vált, miután itt üde környezet alakult ki az amúgy kopár tundra ölelésében.

Jóval később, a százéves háború folyamán Zhao tengernagy hadjáratot indított az Északi Víz Törzs meghódítására. Fiatal tisztként Wan Shi Tong könyvtárában talált egy leírást a szellemoázisról és két lakójáról, és már ekkor megfordult a fejében az a sátáni ötlet, hogy a Hold Szellemének kiiktatásával győzelemre segítheti a Tűz Népét. Az ostrom során ennek megfelelően cselekedett, kifogta a Hold Szellemét az oázis tavából, amitől rögtön csökkent a vízidomárok ereje. Amikor Iroh ráparancsolt, hogy engedje vissza a vízbe, Zhao bár visszatette a szellemet, mégis megölte egy tűzcsapással.

Aang összeolvadt La-val, és együtt elsöpörték a Tűzhadsereget. Ezután La, annak ellenére, hogy Tui visszanyerte az életét Yue segítségével, magával ragadta Zhaót és a szellemvilágba, az Elveszett Lelkek Homályába taszította őt örök időkre.
Pema

**Pema** egy kedves, törődő asszony a régi-új Levegő Népéből, ő a felesége Tenzinnek, Aang fiának. Pema nem-idomár, vélhetőleg a Föld Királyságának polgára volt eredetileg, mielőtt Levegő Akolitikus lett volna. Elsődleges célja az, hogy tisztességben és szeretetben felnevelje gyermekeit, akik mind légidomárok, a jövő generációját képviselik. Pema néha úgy érzi, kissé sok már neki elviselni gyermekei elevenségét, de mindig kész a gondjukat viselni, és méltó társa férjének is.
Laghima

**Laghima**egy levegőidomár mester volt, aki nagyjából négyezer évvel a százéves háború előtt élt az Északi Levegő Templomban. Elismert költő volt, leginkább azonban arról nevezetes, hogy ő jött rá először a súlytalanság titkára, és ezáltal szert tett a repülés képességére, a legendák szerint élete utolsó negyven évében nem is érintette a talajt, végig a levegőben volt.

Költeményeiben a földi létet illúziónak mutatta be, és sokszor hangoztatta, hogy "valami új építéséhez először mindig le kell rombolni a régit". Tanításai nagy hatással voltak a Vörös Lótusz tagjaira, különösen Zaheerra, aki ezekkel alapozta meg a terrorszervezet célkitűzéseit. Már nem-idomárként is buzgón tanulmányozta Laghima műveit, levegőidomárrá válva pedig hamarosan ő lett a második ember a nagy guru után, aki megtanult repülni.

Még Tenzin sem hitte korábban soha, hogy egy levegőidomár megtanulhat repülni, de Zaheert látva belátta, hogy mindez nem legenda.